b'\n_START_ARTICLE_\nRio deklaracija d\xc4\x97l aplinkos ir pl\xc4\x97tros\n_START_PARAGRAPH_\nRio deklaracija d\xc4\x97l aplinkos ir pl\xc4\x97tros (da\xc5\xbenai trumpiau \xc4\xafvardinama kaip Rio deklaracija) yra dokumentas, priimtas 1992 m. Rio de \xc5\xbdaneire vykusioje Jungtini\xc5\xb3 Taut\xc5\xb3 Aplinkos ir pl\xc4\x97tros konferencijoje. Deklaracija susideda i\xc5\xa1 27 trump\xc5\xb3 princip\xc5\xb3, kuriais remiantis \xc5\xa1alys tur\xc4\x97t\xc5\xb3 toliau bendradarbiauti siekdamos konkretesni\xc5\xb3 su darniuoju vystymusi ir aplinkos apsauga susijusi\xc5\xb3 tarptautini\xc5\xb3 susitarim\xc5\xb3._NEWLINE_Deklaracijos tekstas buvo pabaigtas rengti ketvirtojo paruo\xc5\xa1iamojo susitikimo metu (1992 m. baland\xc4\xaf), o pa\xc4\x8dios Rio konferencijos metu tik pateiktas valstybi\xc5\xb3 patvirtinimui (d\xc4\x97l ko susilauk\xc4\x97 kai kuri\xc5\xb3 \xc5\xa1ali\xc5\xb3 kritikos). Dokumente pateikti principai atspindi kompromiso tarp i\xc5\xa1sivys\xc4\x8diusi\xc5\xb3 ir besivystan\xc4\x8di\xc5\xb3 valstybi\xc5\xb3 bei aplinkosaugos ir ekonomikos paie\xc5\xa1k\xc4\x85; prat\xc4\x99sia ir papildo 1972\xc2\xa0m. Jungtini\xc5\xb3 Taut\xc5\xb3 \xc5\xbdmogaus aplinkos konferencijos deklaracij\xc4\x85._NEWLINE_Deklaracijos \xc4\xafgyvendinimu r\xc5\xabpinasi Jungtini\xc5\xb3 Taut\xc5\xb3 darnios raidos komisija.'